Ότε δὴ του̃το οὕτως ἔχει, τόδε μοι ἀποκρίνασθε, φήσω. φαίνεται ὑμι̃ν τη̨̃ ὄψει τὰ αὐτὰ μεγέθη ἐγγύθεν μὲν μείζω, πόρρωθεν δὲ ἐλάττω: ἢ οὔ; { - } Φήσουσιν. { - } Καὶ τὰ παχέα καὶ τὰ πολλὰ ὡσαύτωσ; καὶ αἱ φωναὶ [αἱ] ἴσαι ἐγγύθεν μὲν μείζουσ, πόρρωθεν δὲ σμικρότεραι; { - } Φαι̃εν ἄν. { - } Εἰ οὐ̃ν ἐν τούτω̨ ἡμι̃ν ἠ̃ν τὸ εὐ̃ πράττειν, ἐν τω̨̃ τὰ μὲν μεγάλα μήκη καὶ πράττειν καὶ λαμβάνειν, τὰ δὲ σμικρὰ καὶ φεύγειν καὶ μὴ πράττειν, τίς ἂν ἡμι̃ν σωτηρία ἐφάνη του̃ βίου; ἀ̃ρα ἡ μετρητικὴ τέχνη ἢ ἡ του̃ φαινομένου δύναμισ; ἢ αὕτη μὲν ἡμα̃ς ἐπλάνα καὶ ἐποίει ἄνω τε καὶ κάτω πολλάκις μεταλαμβάνειν ταὐτὰ καὶ μεταμέλειν καὶ ἐν ται̃ς πράξεσιν καὶ ἐν ται̃ς αἱρέσεσιν τω̃ν μεγάλων τε καὶ σμικρω̃ν, ἡ δὲ μετρητικὴ ἄκυρον μὲν ἂν ἐποίησε του̃το τὸ φάντασμα, δηλώσασα δὲ τὸ ἀληθὲς ἡσυχίαν ἂν ἐποίησεν ἔχειν τὴν ψυχὴν μένουσαν ἐπὶ τω̨̃ ἀληθει̃ καὶ ἔσωσεν ἂν τὸν βίον; ἀ̃ρ ἂν ὁμολογοι̃εν οἱ ἄνθρωποι πρὸς ταυ̃τα ἡμα̃ς τὴν μετρητικὴν σώ̨ζειν ἂν τέχνην ἢ ἄλλην; { - } Τὴν μετρητικήν, ὡμολόγει. { - } Τί δ εἰ ἐν τη̨̃ του̃ περιττου̃ καὶ ἀρτίου αἱρέσει ἡμι̃ν ἠ̃ν ἡ σωτηρία του̃ βίου, ὁπότε τὸ πλέον ὀρθω̃ς ἔδει ἑλέσθαι καὶ ὁπότε τὸ ἔλαττον, ἢ αὐτὸ πρὸς ἑαυτὸ ἢ τὸ ἕτερον πρὸς τὸ ἕτερον, εἴτ ἐγγὺς εἴτε πόρρω εἴη; τί ἂν ἔσω̨ζεν ἡμι̃ν τὸν βίον; ἀ̃ρ ἂν οὐκ ἐπιστήμη; καὶ ἀ̃ρ ἂν οὐ μετρητική τισ, ἐπειδήπερ ὑπερβολη̃ς τε καὶ ἐνδείας ἐστὶν ἡ τέχνη; ἐπειδὴ δὲ περιττου̃ τε καὶ ἀρτίου, ἀ̃ρα ἄλλη τις ἢ ἀριθμητική; Ομο - λογοι̃εν ἂν ἡμι̃ν οἱ ἄνθρωποι ἢ οὔ; { - } Εδόκουν ἂν καὶ τω̨̃ Πρωταγόρα̨ ὁμολογει̃ν. { - } Εἰ̃εν, ὠ̃ ἄνθρωποι: ἐπεὶ δὲ δὴ ἡδονη̃ς τε καὶ λύπης ἐν ὀρθη̨̃ τη̨̃ αἱρέσει ἐφάνη ἡμι̃ν ἡ σω - τηρία του̃ βίου οὐ̃σα, του̃ τε πλέονος καὶ ἐλάττονος καὶ μείζονος καὶ σμικροτέρου καὶ πορρωτέρω καὶ ἐγγυτέρω, ἀ̃ρα πρω̃τον μὲν οὐ μετρητικὴ φαίνεται, ὑπερβολη̃ς τε καὶ ἐνδείας οὐ̃σα καὶ ἰσότητος πρὸς ἀλλήλας σκέψισ; { - } Αλλ ἀνάγκη. { - } Επεὶ δὲ μετρητική, ἀνάγκη̨ δήπου τέχνη καὶ ἐπιστήμη. { - } Συμφήσουσιν. { - } Ήτις μὲν τοίνυν τέχνη καὶ ἐπιστήμη ἐστὶν αὕτη, εἰς αὐ̃θις σκεψόμεθα: ὅτι δὲ ἐπιστήμη ἐστίν, τοσου̃τον ἐξαρκει̃ πρὸς τὴν ἀπόδειξιν ἣν ἐμὲ δει̃ καὶ Πρωταγόραν ἀποδει̃ξαι περὶ ὡ̃ν ἤρεσθ ἡμα̃σ. ἤρεσθε δέ, εἰ μέμνησθε, ἡνίκα ἡμει̃ς ἀλλήλοις ὡμολογου̃μεν ἐπιστήμης μηδὲν εἰ̃ναι κρει̃ττον, ἀλλὰ του̃το ἀεὶ κρατει̃ν, ὅπου ἂν ἐνη̨̃, καὶ ἡδονη̃ς καὶ τω̃ν ἄλλων ἁπάντων: ὑμει̃ς δὲ δὴ ἔφατε τὴν ἡδονὴν πολλάκις κρατει̃ν καὶ του̃ εἰδότος ἀνθρώπου, ἐπειδὴ δὲ ὑμι̃ν οὐχ ὡμολογου̃μεν, μετὰ του̃το ἤρεσθε ἡμα̃σ: ~Ω Πρωταγόρα τε καὶ Σώκρατεσ, εἰ μὴ ἔστι του̃το τὸ πάθημα ἡδονη̃ς ἡττα̃σθαι, ἀλλὰ τί ποτ ἐστὶν καὶ τί ὑμει̃ς αὐτό φατε εἰ̃ναι; εἴπατε ἡμι̃ν. εἰ μὲν οὐ̃ν τότε εὐθὺς ὑμι̃ν εἴπομεν ὅτι Αμαθία, κατεγελα̃τε ἂν ἡμω̃ν: νυ̃ν δὲ ἂν ἡμω̃ν καταγελα̃τε, καὶ ὑμω̃ν αὐτω̃ν καταγελάσεσθε. καὶ γὰρ ὑμει̃ς ὡμολογήκατε ἐπιστή - μης ἐνδεία̨ ἐξαμαρτάνειν περὶ τὴν τω̃ν ἡδονω̃ν αἵρεσιν καὶ λυπω̃ν τοὺς ἐξαμαρτάνοντασ - ταυ̃τα δέ ἐστιν ἀγαθά τε καὶ κακά - καὶ οὐ μόνον ἐπιστήμησ, ἀλλὰ καὶ ἡ̃ς τὸ πρόσθεν ἔτι ὡμολογήκατε ὅτι μετρητικη̃σ: ἡ δὲ ἐξαμαρτανομένη πρα̃ξις ἄνευ ἐπιστήμης ἴστε που καὶ αὐτοὶ ὅτι ἀμαθία̨ πράττεται. ὥστε του̃τ ἐστὶν τὸ ἡδονη̃ς ἥττω εἰ̃ναι, ἀμαθία ἡ μεγίστη, ἡ̃ς Πρωταγόρας ὅδε φησὶν ἰατρὸς εἰ̃ναι καὶ Πρόδικος καὶ Ιππίασ: ὑμει̃ς δὲ διὰ τὸ οἴεσθαι ἄλλο τι ἢ ἀμαθίαν εἰ̃ναι οὔτε αὐτοὶ οὔτε τοὺς ὑμετέρους παι̃δας παρὰ τοὺς τούτων διδασκάλους τούσδε τοὺς σοφιστὰς πέμπετε, ὡς οὐ διδακτου̃ ὄντοσ, ἀλλὰ κηδόμενοι του̃ ἀργυρίου καὶ οὐ διδόντες τούτοις κακω̃ς πράττετε καὶ ἰδία̨ καὶ δημοσία̨.